## Suomen Pöytätennisliitto ry Pöytäkirja

LIITTOHALLITUKSEN KOKOUS

21.08.2018 kello 17.00

Paikka: Pitäjänmäki, Valimotie 10

Läsnä: Esko Heikkinen, Sonja Grefberg, Bengt Ahti, Kimmo Pihkala, Riku Anttila, Hannu Sihvo, Pasi Valasti, Måns Holmberg, Teemu Oinas, Matti Kurvinen, Kimmo Arenius, Mika Räsänen

1. Kokouksen avaus
* Puheenjohtaja avasi kokouksen klo 17:05. Kokouksen aluksi kunnioitettiin liiton kunniapuheenjohtaja Esa Ellosen poismenoa hiljaisella hetkellä.
1. Kokouksen laillisuus
* Kokous todettiin päätösvaltaiseksi
1. Esityslistan hyväksyminen
* Esityslista hyväksyttiin
1. Edellisen kokouksen pöytäkirjan hyväksyminen
* Edellisen kokouksen pöytäkirja hyväksyttiin
1. Valiokuntien tilannekatsaus
* Työvaliokunta
* Ei kokouksia lähiaikoina, liiton puheenjohtaja oli mukana ETTU- ja NETU-kokouksissa jotka järjestettiin EM-kisojen yhteydessä Alicantessa
* Paravaliokunta
* Paravaliokunta on järjestänyt neljä leiriä
* Aino Tapola on mukana Nuorten paralympiaryhmässä, Aaro Mäkelä kutsutaan todennäköisesti seuraavalle testileirille
* Hannu Sihvo ja Martti Autio ovat käyneet useissa eri kokouksissa sekä tilaisuuksissa joita on järjestetty paralympiakomitean sekä VAU:n toimesta.
* Kilpailuvaliokunta
* Valiokunta on päivittänyt kilpailukategoreihin liittyvää ohjeistusta, tarkoitus ottaa käyttöön ensi kaudella.
* uudet kisajärjestäjän ohjeet on päivitetty liiton nettisivuille.
* Junioreiden TOP-kilpailun kutsu on julkaistu liiton sivuilla
* IT-valiokunta
* Ratinglaskennan automatisointia liiton sivuille tehdään Anders Lundströmin ratingsoftan pohjalta.
* Pingis TV:n lähetyksiä tehdään Stiga-maljasta sekä SM-sarjasta Tampereelta.
* Jyrki Nummenmaa kehittää edelleen kisanvetosoftaa
* HUV
* Henkilökohtaiset EM-kilpailut käytiin Alicantessa, Suomelta mukana Benedek Olah, Alex Naumi ja Anna Kirichenko. Olah esitti parempaa peliä kuin pitkään aikaan, karsiutuminen 32 parhaan joukossa Ukrainan Kou Leille tiukasti 2-4.

Alex Naumi oli lähellä hyvää voittoa alkulohkossa, Anna Kirichenko kärsi kisan aikana olkapäävaivoista eikä pystynyt esittämään parasta peliä.

* Joukkueiden EM-kisojen 1.vaiheen pelit jatkuvat tiistaina 2.10. Naisilla on kotipelissä vastassa Liettua, miehillä on vieraspeli Skotlannissa.
* Sääntövaliokunta
* Ei raportoitavaa
* Seuravaliokunta
* Taneli Keinosella on parhaillaan käynnissä useiden aikaisempien vuosien tapaan syksyinen kouluesittely- ja seurakäyntikierros.

* Veteraanivaliokunta
* Uppsalan NETU-kisoista tuli kaksi kultaa, Kai Merimaa M80-kaksinpelissä ja Jouko Manni yhdessä virolaisparinsa kanssa 60-vuotiaiden sekanelinpelissä. Muita mitalisteja: (M50) 3. Jorma Lahtinen, (M65) 3. Jouko Manni, (MN 70) 3. Matti Lappalainen, (MN 70) 2. Kari Lehtonen / Seppo Reiman, 3. Matti Lappalainen / Håkan Nyberg 3. Antti Kirveskari / Jukka Leino
(MN80) 3. Ingvar Söderström / Kai Merimaa
* Viru Cup järjestetään 19- 21.10
* Kansainväliset asiat
* Sonja Grefberg raportoi kansainvälisistä asioista
* ETTU:n puheenjohtaja sekä hallitus saivat EM-kisoissa pidetyn kokouksen yhteydessä valtuutuksen jatkaa tehtävissään
* ITTF ja ETTU yhtenäistävät sääntöjään kansalaisuuteen ja pelaajien edustusoikeuksiin liittyvissä pykälissä
* ITTF ja ETTU:n jäsenmaat ovat erimielisiä MM-kisojen joukkuemäärien pienentämisestä.
1. 80v-juhlat ja ansiomerkkianomukset
* Bengt Ahti kävi läpi liiton 80-vuotisjuhlien tilannetta
* Juhliin on ilmoittautunut yli 100 henkilöä
* Juhlapäivänä hallituksen jäsenet käyvät liiton ensimmäisen puheenjohtajan Bruce Campbellin haudalla klo 11.
* Suomi-Viro 50vs50 maaottelu käynnistyy Ruskeasuolla klo 11
* Kaksinpelin Suomen mestareiden tapaaminen hotelli Presidentissä klo 16
* Pääjuhla klo 17, juhlassa jaetaan pronssiset ja hopeiset ansiomerkit
* Illallinen klo 19, mm. kultaisten ansiomerkkien jako ja kunniagallerian jäsenten julkaisu
* Pukukoodi Smart Casual ja urheilun ansiomerkit
* Seuraavat ansiomerkkihakemukset hyväksyttiin:

MBF: pronssi Jon Eriksson, Frank O´Connor, Aleksander Dyroff, Emil Rantatulkkila

TuKa: pronssi Ari Tammi

KoKa: hopea Esko Akkanen, Jyrki Ylenius, Antti Posti, Tero Naumi, pronssi Jarmo Ruohonen, Pasi Autio

TIP-70: kulta Simo Pokki

BF-78: kulta Stefan Söderberg

PT Espoo: kulta Erkki Puranen, hopea Svetlana Kirichenko, pronssi Vesa Jormanainen
SPTL: Pekka Korva YPTS pronssi

1. Pöytätennislehti 3/18
* Lehti on pääosin valmiina ja taitettu, lehti menee painoon viikon 40 alussa
1. Taloustilanne
* Talous menee pitkälti edellisen vuoden tahdissa. Lisenssien lunastamisen jälkeen tiedetään tarkemmin tilannetta tämän vuoden osalta.
1. Toimintasuunnitelman ja budjetin laadinta
* Valiokuntien puheenjohtajat lähettävät omien alueidensa ensi vuoden suunnitelmat Mika Räsäselle 15.10 mennessä. Toiminnanjohtaja tekee toimintasuunnitelman valmiiksi ennen lokakuun loppua. Ennen lopullista toimintasuunnitelman tekemistä käydään vielä työvaliokunnassa läpi suunnitelman sekä liiton strategian päivittämistarpeet.
1. Muut asiat
* Liitto tukee Annika Lundströmin junioreiden MM-kisamatkaa, mikäli pelaaja selviytyy kisoihin.
* Hallitus hyväksyi PT Espoon anomuksen, jonka perusteella Ellinoora Roosioks ja Alessia Nikkarinen saavat edustaa tulevalla kaudella PT Espoon joukkuetta sarja- sekä joukkuepeleissä. Pelaajien seurasiirtopaperit tulivat liittoon ajoissa ennen siirtoajan päättymistä mutta ilman vanhan seuran hyväksyntää. Seurasiirto on kuitenkin hyväksytty myös vanhan seuran osalta jälkikäteen.
1. Seuraavat kokoukset
* Seuraava kokous pidetään 14.11
1. Kokouksen päättäminen
* Kokous päättyi 19:39